text: Раят на Учителя | Моменти от класната стая
  ← "Живи" класьори – Livebinders
  Lucidpress – мултимедийни документи в облака →
  Раят на Учителя
  Posted on 05/10/2013 by Антоанета Миланова
  Днес е 5 октомври – Международен ден на учителя. Чудех се с какво и как да поздравя всички колеги. Мислех отново да направя някой вдъхновяващ постер, клип или плакат с цитат идеализираш професията. И докато търсех нещо подходящо и четях думи, които обожествяваха образа на Учителя, се замислих, че …. всъщност учителят няма нужда от ореол и крила.
  Той не е светец, нито ангел. Той е човек – творение Божие, грешник…, защото съгреши.
  Бог каза: "Не си прави кумири…", а той го направи:
  превърна дъската в олтар:
  учебникът – в Евангелие:
  урокът – в свещенодействие:
  класната стая – в храм.
  И така сътвори своя Рай.
  Благословията, която му е нужна, открива в искрата у детските очи, в камбаната на гласовете им, в песента на смеха им в светеността на сълзите им. Намира я в тетрадките, в рисунките, в прегръдката…
  И не мечтае за Рая…, нито за ореола, нито за крилата…
  Не търсете учителя в Рая!
  Той е някъде там…..
  в своя рай,
  в благословените моменти от класната стая:
  Пазиш ли тези писма, Учителю?
  Те са твоя пропуск…
  Posted in Uncategorized	| Tagged Ден на учителя, поздрав, празник
  11 thoughts on "Раят на Учителя"
  Благодаря, Тони! Само един истински учител може да напише толкова съкровени и силни думи. Бъди благословена. С уважение!
  05/10/2013 в 19:36
  05/10/2013 в 15:02
  Пазя ги и още как… Мноооооооооооого такива – поокъсани листчета, пожълтели, някои и с правописни грешчици… Общото във всички тях е ЛЮБОВТА! Благодаря ти, Тони!
  Бъди благословена, Учителко!
  05/10/2013 в 13:59
  Мила и трогателна истина!
  Да, Тони – пазя толкова много такива писма и рисунки!
  И това ме прави щастлива!
  Йорданка Грънчарова
  05/10/2013 в 13:38
  Тони, много истинско! Благословена да си !!!
  05/10/2013 в 13:33
  Много съдържание в малко думи… Очевидното не се нуждае от доказателства. Хубав празник и нови благословени моменти, колеги!
  05/10/2013 в 13:17
  Честит празник, Тони! Мисля, че всеки един истински учител добре познава този Рай и не би искал да го напусне!
  05/10/2013 в 12:39
  Мога само да кажа, че написаното ме просълзи… Благодаря, Тони!
  От сърце ти желая да продължаваш да си вдъхновение за своите ученици!
  05/10/2013 в 12:33
  Да, точна както винаги… Нацелваш "нещото" винаги откъм верния ъгъл, настроение, отношение! Възхищавам ти се, че успяваш да облечеш в думи чувствата, и твои, и наши… Затова и аз те обичам, Тони! Честит празник!
  05/10/2013 в 12:59
  Прекрасно е! Казано по най-чист и докосващ начин… Преживяно е! Почувствано е! Само Учител, сътворил своя рай с децата, може да го опише така. Благодаря, Тони! Честит Ден на учителя!